Cine este senatorul POT Paul Ciprian Pintea - condamnat penal, cu un al doilea dosar pe rol, face parte din 2 comisii importante în Parlament
Paul Ciprian Pintea, proaspăt ales în decembrie senator din partea Partidului Oamenilor Tineri (POT) în județul Sălaj, are deja o condamnare penală și este judecat într-un al doilea dosar pentru o infracțiune similară. La momentul alegerilor, Pintea era plasat pe poziția a doua pe lista pentru Senat, iar redistribuirea voturilor i-a asigurat intrarea în Parlament, alături de liderul județean al formațiunii, Liviu Fodoca.